**ПЛАН ЗА РАЗВИТИЕ НА СОЦИАЛНИТЕ УСЛУГИ В**

**ОБЩИНА ГАБРОВО ЗА 2025 ГОДИНА**

**Годишният план** **за развитие на социалните услуги в община Габрово за 2025 година** е разработен в изпълнение на чл. 38, ал.1 от Закона за социалните услуги, във връзка с чл. 59 ал. 1, чл. 60 и чл. 61 от Наредба за планирането на социалните услуги.

**Годишният план** е отворен документ, който може да бъде променян, допълван и усъвършенстван, в отговор на възникнали нови потребности и в съответствие с променящите се условия, нормативна база и икономическа среда. Основава се на принципите на приемственост, последователност, съгласуваност и партньорство между общинските и държавните институции, гражданския сектор, както и информираност на жителите на община Габрово за провежданата социална политика.

**I. Социална политика на Община Габрово**

Община Габрово има ефективно работеща система от социални услуги, съответстваща на действащите политики на европейско, национално и местно ниво. Социалната политика е фокусирана върху нуждите от социални услуги и възможности за социално включване на уязвимите общности и рискови групи.

Усилията на местната власт, съвместно с неправителствените организации и местната общност през 2025 г. са насочени за изпълнение на следните цели:

**1. Дългосрочна грижа за възрастни хора, хора с увреждания и лица от уязвими групи**

* Деинституционализация на грижата за пълнолетни лица с увреждания;
* Осигуряване на достъп до качествена алтернативна резидентна грижа от семеен тип;
* Насърчаване на мобилни услуги за възрастни хора и хора с увреждания за подкрепа в дома;
* Развитие на услуги в общността за възрастни хора и пълнолетни лица с увреждания;
* Търсене на възможности за създаване на социални услуги за подкрепа на социалната интеграция на скитащи и бездомни лица.

**2. Превенция, ранна интервенция и услуги за деца и семейства в риск:**

* Поддържане на мрежата от социални услуги за подкрепа на уязвимите семейства и децата, за предоставяне на качествена грижа за индивидуалното развитие на всяко дете, социална интеграция на семействата и децата;
* Поддържане и развиване на капацитета на съществуващите услуги, които подкрепят форми на алтернативна семейна грижа;
* Разширяване на спектъра от дейности на социалните услуги за подкрепа на социалното включване на децата с увреждания;
* Осигуряване на висшия интерес на всяко дете, правото на закрила и грижи, необходими за неговото благоденствие;
* Прилагане целите и принципите на Конвенция за правата на детето на ООН, Европейска гаранция за децата на ЕС, Закон за закрила на детето и намаляване на бедността/социалното изключване на децата и подобряване на благосъстоянието им.

**3. Създаване на ефективна система за подкрепа на развитието на човешките ресурси и повишаване качеството на предоставяните социални услуги на територията на общината:**

* Подобряване на професионалните умения на специалистите в социалната сфера чрез обучения, квалификации, обмяна на опит;
* Развиване на капацитета за мониторинг, оценка и повишаване качеството на социалните услуги на общинско ниво.

**II. Национална карта на социалните услуги**

С решение на Министерски съвет № 574 от 08.08.2024 година е приета Национална карта на социалните услуги. В нея са заложени социалните и интегрираните здравно-социални услуги, които се финансират от държавния бюджет. Определен е максималният брой потребители на всяка услуга, с оглед потребностите на местното население. Услугите, които функционират или следва да бъдат създадени на територията на община Габрово са както следва:

|  |  |  |  |  |  |
| --- | --- | --- | --- | --- | --- |
|  | **ОБЩИНА** | **ГАБРОВО** | | | |
|  | **Вид услуга** | **Максимален брой потребители, с-но НК** | | | **Налични СУ** |
| 1 | Информиране, консултиране и обучение за реализиране на социални права и за развиване на умения, които се предоставят за срок не по-дълъг от два месеца (общодостъпна услуга) | 19 | | 0 | |
| 2 | Мобилна превантивна общностна работа (общодостъпна услуга) | 26 | | 0 | |
| 3 | Информиране и консултиране (специализирана услуга) | 99 | 44 | | |
| 4 | Застъпничество и посредничество | 73 | 43 | | |
| 5 | Терапия и рехабилитация | 138 | 82 | | |
| 6 | Обучение за придобиване на умения за деца/пълнолетни лица | 89 | 63 | | |
| 7 | Подкрепа за придобиване на трудови умения за лица с трайни увреждания | 37 | 26 | | |
| 8 | Дневна грижа за деца с трайни увреждания | 60 | 60 | | |
| 9 | Дневна грижа за пълнолетни лица с трайни увреждания | 90 | 30 | | |
| 10 | Осигуряване на подслон за бездомни лица | 10 | 0 | | |
| 11 | Асистентска подкрепа | 528 | 264 | | |
| 12 | Резидентна грижа за деца/младежи от 3 до 18/20 г. без увреждания | 8 | 5 | | |
| 13 | Резидентна грижа за младежи до 25 г. | 0 | 0 | | |
| 14 | Резидентна грижа за деца/младежи с трайни увреждания от 3 до 18/25 г. | 28 | 28 | | |
| 15 | Резидентна грижа за пълнолетни лица с психични разстройства | 20 | 0 | | |
| 16 | Резидентна грижа за пълнолетни лица с интелектуални затруднения | 0 | 0 | | |
| 17 | Резидентна грижа за пълнолетни лица с физически увреждания | 55 | 51 | | |
| 18 | Резидентна грижа за пълнолетни лица с деменция | 45 | 15 | | |
| 19 | Резидентна грижа за пълнолетни лица със сетивни увреждания | 8 | 0 | | |
| 20 | Резидентна грижа за възрастни хора в надтрудоспособна възраст без увреждания | 15 | 0 | | |
| 21 | Интегрирана здравно-социална услуга за резидентна грижа за деца с трайни увреждания с потребност от постоянни медицински грижи | 8 | 8 | | |
| 22 | Интегрирана здравно-социална услуга за резидентна грижа за пълнолетни лица с трайни увреждания с потребност от постоянни медицински грижи | 30 | 0 | | |
| 23 | Интегрирана здравно-социална услуга за резидентна грижа за възрастни хора в невъзможност за самообслужване с потребност от постоянни медицински грижи | 42 | 0 | | |
| 24 | Осигуряване на подслон за деца в кризисна ситуация | 0 | 0 | | |
| 25 | Осигуряване на подслон за лица в кризисна ситуация | 10 | 0 | | |
| 26 | Осигуряване на подслон за лица в кризисна ситуация – бременни жени и майки в риск | 6 | 6 | | |
| 27 | Осигуряване на подслон за деца, пострадали от домашно насилие, и деца – жертви на трафик | 6 | 0 | | |
| 28 | Осигуряване на подслон за пълнолетни лица, пострадали от домашно насилие, и лица – жертви на трафик | 12 | 0 | | |

**III. Планиране на социалните услуги в община Габрово, съгласно Националната карта за социалните услуги, за които е осигурено финансиране от държавния бюджет**

1. *Социални услуги, предоставяни в комплекс*

|  |  |  |  |  |  |  |
| --- | --- | --- | --- | --- | --- | --- |
| **№** | **Услуга – име, вид** | **Брой места** | **Местоположение** | **Начин, по**  **който**  **Общината**  **осигурява**  **предоставянето**  **на социалните**  **услуги** | **Необходимост**  **от**  **увеличаване**  **или**  **намаляване на**  **броя на**  **потребителите** | **Информация и прогноза за**  **необходимите служители за**  **извършване на дейностите**  **по предоставяне**  **на СУ и ИЗСУ** |
| 1. | **Комплекс за социални услуги за деца и младежи с трайни увреждания**  */ДЦДМУ/*  Дневна грижа;  Информиране и консултиране;  Застъпничество и посредничество;  Терапия и рехабилитация;  Обучение за придобиване на умения;  Подкрепа за придобиване на трудови умения | ДГ- 40  ИК-6  ЗП-4  ТР-14  ОПУ-8  ППТУ-8 | гр. Габрово, бул. „Трети март“ № 5 | Услугата е възложена за управление на Фондация “Грижи за деца с увреждания“  */срок на договора 5 г., считано от 01.08.2022г./* | НП | 18 щ.бр. |
| 2. | **Комплекс за социални услуги за деца с трайни увреждания**  **и техните семейства**  */ДЦДУ и ЦСРИДАС/*  Дневна грижа  Информиране и консултиране;  Застъпничество и посредничество;  Терапия и рехабилитация;  Обучение за придобиване на умения; | ДГ- 20  ИК-7  ЗП-5  ТР-17  ОПУ-10 | гр. Габрово,  кв. Велчевци,  ул. „Ивайло“ № 13  /*Услугите се предоставят в двете бази/* | Доставчик на услугите е Община Габрово | Обединяване на съществуващите ДЦДУ и ЦСРИДАС | 14,5 щ.бр. |
| 3. | **Комплекс за социални услуги деца в риск и техните семейства „Вяра“**  /ЦОП/  Информиране и консултиране;  Застъпничество и посредничество;  Терапия и рехабилитация;  Обучение за придобиване на умения;  Общностна работа | ИК-10  ЗП-15  ТР-13  ОПУ-15 | гр. Габрово, ул. Ивайло № 13 | Услугите са възложена за управление на Сдружение „SOS Детски селища България“  */срок на договора 5 години, считано от 01.09.2024г./* | НП | 10 щ.бр. |
| 4. | **Комплекс за деца в риск и техните семейства**  **/**ЦОП/  Информиране и консултиране;  Застъпничество и посредничество;  Терапия и рехабилитация;  Обучение за придобиване на умения;  Общностна работа | ИК-5  ЗП-8  ТР-7  ОПУ-8 | гр. Габрово,  ул. „Драва“ № 4 | Услугата е възложена за управление на ИМКА – Габрово */срок на договора за възлагане 5 години, считано от 01.01.2025 г./* | НП | 6 щ.бр. |
| 5. | **Комплекс за социални услуги за пълнолетни лица с трайни увреждания „Хоризонт“**  /ДЦПЛУ/  Дневна грижа;  Информиране и консултиране;  Застъпничество и посредничество;  Терапия и рехабилитация;  Обучение за придобиване на умения;  Подкрепа за придобиване на трудови умения; | ДГ- 30  ИК-5  ЗП-3  ТР-11  ОПУ-6  ППТУ-6 | гр. Габрово,  ул. „Никола Балканеца” № 24 | Услугата е възложена за управление на Сдружение “Бъдеще и закрила за лица с интелектуални затруднения*”*  */срок на договора за възлагане 5 години, считано от 01.08.2022 г./* | НП | 12 щ.бр. |
| 6. | **Комплекс за социални услуги за възрастни хора**  */ДЦСХ/*  Информиране и консултиране;  Застъпничество и посредничество;  Обучение за придобиване на умения | ИК-3  ЗП-2  ОПУ-4 | гр. Габрово,  ул. Ивайло № 13,  ет. 1 | Доставчик на услугата е Община Габрово, чрез Заведения за социални услуги | Увеличаване броя на местата в ОПУ, с оглед потребностите на общността. | 2 щ.бр. |
| 7. | **Комплекс за социални услуги за пълнолетни лица с трайни увреждания**  /ЦСРИ/  Информиране и консултиране;  Застъпничество и посредничество;  Терапия и рехабилитация;  Обучение за придобиване на умения;  Подкрепа за придобиване на трудови умения;  Общностна работа | ИК-8  ЗП-6  ТР-20  ОПУ-12  ППТУ-12 | гр. Габрово, ул. „Пенчо Постомпиров”  № 19 | Услугата е възложена за управление на ССБ Териториална организация на слепите – гр. Габрово  */срок на договора - 5 г., считано от 01.01.2025г./* | НП | 7,5 щ.бр. |

\*ДГ – дневна грижа

ИК – информиране и консултиране

ЗП – застъпничество и посредничество

ТР – терапия и рехабилитация

ОПУ – обучение за придобиване на умения

ППТУ - подкрепа за придобиване на трудови умения

1. *Социални услуги, предоставяни самостоятелно*

|  |  |  |  |  |  |  |
| --- | --- | --- | --- | --- | --- | --- |
| **№** | **Услуга – име, вид** | **Брой места** | **Местоположение** | **Начин, по**  **който**  **Общината**  **осигурява**  **предоставянето**  **на социалните**  **услуги** | **Необходимост**  **от**  **увеличаване**  **или**  **намаляване на**  **броя на**  **потребителите** | **Информация и прогноза за**  **необходимите служители за**  **извършване на дейностите**  **по предоставяне**  **на СУ и ИЗСУ** |
| 1. | **Резидентна грижа за деца/младежи без увреждания от 3 до 18/20 г.**  /ЦНСТДБУ/ | 5 /  През IV-то тримесечие на 2025 година, увеличаване броя на местата в услугата до минималния брой по НКСУ - 8 места.  */Стандартът за Резидентна грижа за деца/младежи без увреждания от 3 до 18/20 г.*  *в Наредбата за качество регламентира минимален брой потребители 8 и максимален - 12 лица./* | гр. Габрово, ул. „Чардафон“ № 12, ет.9, ап.24 | Услугата е възложена за управление на Сдружение „SOS Детски селища България“  */срок на договора 5 години, считано от 01.09.2024г./* | Промяна на мястото на предоставяне на услугата. | 5 щ.бр. |
| 2. | **Резидентна грижа за деца с трайни увреждания от 3 до 18/20 г.**  /ЦНСТДМУ/ | 28 | Гр. Габрово  кв. Трендафила,  ул „Хризантема“  кв. Борово,  ул. „Мирни дни“  /*Услугите се предоставят в две бази/* | Доставчик на услугата е Община Габрово | НП | 30 щ.бр. |
| 3. | **Интегрирана здравно-социална услуга за резидентна грижа за деца с потребност от постоянни медицински грижи**  /ЦНСТДМППМГ/ | 8 | Гр. Габрово,  Кв. Велчевци | Доставчик на услугата е Община Габрово | НП | 14,5 щ.бр. |
| 4. | **Резидентна грижа за пълнолетни лица с деменция**  /ЦНСТПЛД/ | 15 | Гр. Габрово,  Кв. Велчевци | Доставчик на услугата е Община Габрово | НП | 14 щ.бр. |
| 5. | **Резидентна грижа за пълнолетни лица с физически увреждания**  /ЦНСТПЛФУ/ | 15 | Гр. Габрово,  Кв. Велчевци | Доставчик на услугата е Община Габрово | НП | 13,5 щ.бр. |
| 6. | **Осигуряване на подслон за лица в кризисна ситуация – бременни жени и майки в риск**  **/**Звено „Майка и бебе“/ | 6 двойки -  Майка и бебе | гр. Габрово,  ул. Ивайло № 13  ет. 2 | Услугите са възложена за управление на Сдружение „SOS Детски селища България“  */срок на договора 5 години, считано от 01.09.2024г./* | НП | 5 щ.бр. |
| 7. | **Дом за пълнолетни лица с физически уреждания**  /ДПЛФУ/ | 36 | Гр. Габрово,  кв. Маркотея,  ул. „Митко Палаузов“ № 19 а | Доставчик на услугата е Община Габрово | НП | 19 щ.бр. |
| 8. | **Асистентска подкрепа** | 264 | гр. Габрово,  ул. Ивайло № 13,  ет. 1 | Доставчик на услугата е Община Габрово, чрез Заведения за социални услуги | Увеличаване броя на местата на **528** бр., с-но Националната карта на социалните услуги | Екип -5 щ.бр.  Асистенти - 98 щ. бр.  След увеличаване на броя на местата са необходими:  Екип - 7 щ. бр.  Асистенти -  176 щ. бр. |

**IV. Планиране на услуги със социален ефект, които се финансират от общинския бюджет**

|  |  |  |  |  |  |  |
| --- | --- | --- | --- | --- | --- | --- |
| **№** | **Услуга – име, вид** | **Брой лица, за**  **които е**  **осигурена**  **възможност**  **за ползване**  **на услугите** | **Местоположение** | **Начин, по**  **който**  **Общината**  **осигурява**  **предоставянето**  **на социалните**  **услуги** | **Необходимост**  **от**  **увеличаване**  **или**  **намаляване на**  **броя на**  **потребителите** | **Информация и прогноза за**  **необходимите служители** |
| 1. | **Домашен социален патронаж**  Доставка на храна, подпомагане поддържането на лична и битова хигиена, пазаруване и др. | 350 | гр. Габрово, ул. „Ивайло“ № 13 | Община Габрово, чрез Заведения за социални услуги | НП | 22,5 щ.бр. |
| 2. | **Клуб на пенсионера**  Пълноценно ангажиране и осмисляне свободното време на възрастните хора. | Според потребностите на местната общност | гр. Габрово ул. „Юрий Венелин” № 8 | Община Габрово, чрез Заведения за социални услуги | НП | 2 щ.бр. |
| 3. | **Клуб на инвалида**  Преодоляване изолираността на хората с увреждания и включването им в културния и социален живот в общността. | Според потребностите на местната общност | гр. Габрово, ул. „Брянска“ № 56 | Община Габрово, чрез Заведения за социални услуги | НП | 1,5 щ.бр. |

**V. Услуги, предоставяни в община Габрово по проекти през 2025 г.**

|  |  |  |  |  |  |  |
| --- | --- | --- | --- | --- | --- | --- |
| **№** | **Услуга – име, вид** | **Брой лица, за**  **които е**  **осигурена**  **възможност**  **за ползване**  **на услугите** | **Местоположение** | **Начин, по**  **който**  **Общината**  **осигурява**  **предоставянето**  **на социалните**  **услуги** | **Необходимост**  **от**  **увеличаване**  **или**  **намаляване на**  **броя на**  **потребителите** | **Информация и прогноза за**  **необходимите служители** |
| 1. | „Повишаване на капацитета на служителите на АСП във връзка с модернизиране на системите за социална закрила“ - **Приемна грижа**  Осигуряване на възможности за грижа, развитие и израстване на деца в риск и лишени от родителска грижа в семейна среда. | Съобразно потребностите на местната общност | гр. Габрово, пл. „Възраждане“ № 3;  Изнесено работно място в гр. Дряново и в гр. Трявна | Община Габрово, в качеството й на партньор на АСП  ОП „Развитие на човешките ресурси“ 2014-2020, проект „Приеми ме“ 2015 | НП | 5 щ.бр. |
| 2. | **„Топъл обяд в община Габрово“**  Предоставяне на топла храна на потребителите всеки работен ден | 230 | гр. Габрово, ул. Ивайло № 13 | Община Габрово, Програма „Храни и основно материално подпомагане“ 2021-2027 | НП | Екип УП - 4 бр. |
| 3. | **„Укрепване капацитета на Община Габрово в социалната сфера”**  Интегрирана подкрепа на общините в изпълнението на правомощията им по Закона за социалните услуги, Закона за хората с увреждания и Закона за лична помощ, с цел въвеждане на реформите в областта на социалните услуги и личната помощ и предоставянето на по-ефективна, ефикасна и качествена грижа за населението. | Съобразно потребностите на местната общност | гр. Габрово, пл. „Възраждане“ № 3 | Община Габрово,  Програма „Развитие на човешките ресурси“ 2021-2027 | НП | Фронт-офис 2 щ.бр.,  back -офис 6 бр.,  Екип за управление на проекта - 2 бр. |
| 4. | **„За децата на Габрово“**  Здравна профилактика и превенция, информираност за здравното обслужване и достъпа до здравни грижи; повишаване на здравната култура по отношение превенция на болестите при децата; услуги за ранно детско развитие – формиране на родителски умения, семейно консултиране и подкрепа, ранна интервенция на уврежданията.  Предоставяне на патронажна грижа за деца от 0 до 3 години.  Предоставяне на превантивни и подкрепящи услуги в общността за деца и младежи. Интегрирани здравно-социални услуги за деца и младежи | 286 | гр. Габрово, ул. Ивайло № 13 | Община Габрово,  Програма „Развитие на човешките ресурси“ 2021-2027 | НП | 5 лица по трудов договор - 3 щ. бр.,  3 лица по граждански договор,  Екип УП- 3 бр. |
| 5. | Иновативни **з**дравно-социални услуги в домашна среда | 96 | гр. Габрово, ул. Ивайло № 13 | Община Габрово,  Програма „Развитие на човешките ресурси“ 2021-2027 | НП | Служители – 10 щ. бр., |

**VІ. Механизъм лична помощ**

Механизмът лична помощ се предоставя от Община Габрово, съгласно Закон за личната помощ.

Ползвател на лична помощ е:

1. човек с трайно увреждане с установени вид и степен на увреждане или степен на трайно намалена работоспособност с определена чужда помощ;

2. дете с 90 и над 90 на сто вид и степен на увреждане или степен на трайно намалена работоспособност без определена чужда помощ.

В Община Габрово е сформирано звено от 5 експерти, обслужващи Механизъм за лична помощ.

Средномесечно ползватели на лична помощ са 810 лица.

**VІІ. Човешки ресурси**

В социалните услуги в община Габрово са ангажирани екипи от социални работници, психолози, логопеди, рехабилитатори, трудотерапевти, медицински сестри, детегледачки, възпитатели, медиатори, шофьори, хигиенисти и друг помощен персонал. Ползват се и външни специалисти по граждански договори, извън утвърденото щатно разписание, съобразно конкретните нужди и потребности на ползвателите. Част от служителите в социалните услуги са в пенсионна възраст.

Новото законодателство отделя повече внимание на професионалното развитие и израстване на служителите, ангажирани с предоставяне на социални услуги. През 2025 година се планират следните дейности за подкрепа на персонала:

* Провеждане на въвеждащи и надграждащи обучения, съобразно Наредбата за качество на социалните услуги;
* Провеждане на индивидуални и/или групови супервизии от външни консултанти и независими експерти на специалистите, работещи в социалните услуги;
* Търсене на възможности за задържане на наличните специалисти в социалните услуги и привличане на нови специалисти в трудоспособна възраст /където е необходимо/,

**VIІІ. Материална база**

Всички социални услуги, предоставяни на територията на общината имат осигурена добра материална база.

Полагат се грижи за опазване на имуществото и инвентара. При необходимост се закупуват ДМА и се извършват текущи ремонти.

Във връзка с извършен ремонт на сградата, предстои ново обзавеждане на Заведения за социални услуги.

През 2025 година се планира извършване на основен ремонт на сграда на ул. „Тракия“ № 3, с цел пребазиране на услугата Резидентна грижа за деца/младежи без увреждания от 3 до 18/20 г.

С оглед заложените за създаване нови социални услуги в Националната карта, през 2025 година Община Габрово ще предприеме действия за определяне на терени, на които може да бъде изградена инфраструктура за социални дейности.

***Настоящият План за развитие на социалните услуги в община Габрово за 2025 г. е съгласуван със Съвет по въпросите на социалните услуги в община Габрово.***

Годишният План за развитие на социалните услуги в община Габрово за 2025 г. е приет с Решение № ……./…………. 2025 г., Протокол № …… от проведено заседание на Общински съвет Габрово.